pt gl gl gl en en gl en en en es gl en en gl gl lt gl en gl en gl gl gl gl gl gl pt gl gl gl gl gl en ca pt es pt en pt en en
SonRías Baixas formará parte da nova tempada de FEST Galicia - PlayPlan Cultural
Xul 20, 2021 | 0 comments
O ciclo de concertos de Bueu contará co apoio da iniciativa cultural, que patrocina os eventos musicais galegos que destacan pola calidade das súas propostas e profesionalidade na organización.
SonRías Baixas contará, de novo, co apoio de FEST Galicia. Un ano máis, o evento musical de Bueu manterá a súa participación na tempada desta iniciativa cultural, que pretende recoñecer e visibilizar os grandes eventos musicais galegos que, ademais do impacto económico nas súas respectivas comarcas e no conxunto da nosa industria musical, son tamén plataforma para a proxección da imaxe de Galicia no exterior.
Jordi Lauren e Berta Domínguez, o tándem que dirixe SonRías Baixas (que se celebrará do 3 ao 8 de agosto), participou esta mañá na presentación da tempada de FEST Galicia, que inclúe tamén outros 12 eventos musicais galegos salientables tanto pola calidade das súas propostas como pola profesionalidade na organización.
O conselleiro de Cultura, Educación e Universidade, Román Rodríguez, acompañado polo director da Agadic, Jacobo Sutil, presenta a programación de Fest Galicia xunto aos representantes das empresas promotoras dos principais festivais de música galegos.
A adhesión á marca FEST Galicia neste 2021 supón un recoñecemento ao SonRías pola súa traxectoria e implicación no territorio no que se celebra; ao igual que as súas boas prácticas empresariais, o seu compromiso para a redución do impacto ambiental, o avance na igualdade tanto a nivel técnico coma artístico e a aposta por artistas e bandas do país; cuestións que se visualizarán sobre o escenario FEST Galicia a partir do vindeiro martes 3 de agosto.
LaMontagne & PicoAmperio estrean single e o seu primeiro videoclip: “Banharemonos nas Ondas”
SonRías Baixas 2022 propón tres xornadas intensas de música, gastronomía e lecer para gozar do Morrazo na primeira fin de semana de agosto
DILUVIO: así é ó terceiro disco de Tanxugueiras
Tanxugueiras sega os discursos de odio con ‘Seghadoras’, o seu novo sinxelo
Tanxugueiras lanzará o seu novo disco o 29 de xullo
Copyright PlayPlan Cultural (2020)